EkBass/fiwiki-20250220-pages-articles huggingface dataset:
Eliza Orzeszkowa

thumb|Eliza Orzeszkowa 1905. Eliza Orzeszkowa, o.s. Pawlowska, (1841–1910) oli puolalainen kirjailija. Hän kuului Puolan positivistiliikkeen keskeisiin hahmoihin. Hänen teostensa aiheina koulutus, itsenäisyys ja avioliitto jäivät omana aikanaan harvoin käsiteltyjen kysymysten varjoon. Näitä olivat prostituutio, aviottomat lapset ja naisten asema työelämässä. Orzeszkowa syntyi Grodnossa. Hän meni 1858 naimisiin Piotr Orzeszkon kanssa, joka osallistuttuaan Puolan kapinaan 1863 karkotettiin Siperiaan. Orzeszkowa on Maria Konopnickan rinnalla aikansa Puolan huomattavin naiskirjailija. Hänen lukuisat romaaninsa ja novellinsa, joissa läpikäyvänä sävynä on humaanisuus ja suvaitsevaisuus, käsittelevät naisen asemaa yhteiskunnassa, pikkuaatelin ja varsinkin hänen kotiseutunsa, Liettuan juutalaisten elämää. Paras niistä on Niemenjoen varrella (1888-89), muita merkittäviä ovat Eli Makower (1875), Meir Ezofowicz (1878), Cham (1888), Mirtala (1890). Argonautat (1899), Bene nati (1898).Orzeszko, Eliza, Tietosanakirja osa 6, palsta 1632, Tietosanakirja Osakeyhtiö 1914 Nobel-komitea harkitsi vuonna 1905, olisiko Nobelin kirjallisuuspalkinto palkinto pitänyt jakaa Orzeszkowan ja Henryk Sienkiewiczin kesken. Sienkiewicz sai kuitenkin palkinnon yksin. Maila Talvio oli Orzeszkowan kanssa kirjeenvaihdossa, ja yhdessä aviomiehensä J. J. Mikkolan kanssa hän suunnitteli Orzeszkowan teosten suomentamista ja julkaisemista. Suomennoksia ei kuitenkaan saatu julkaistuksi muutamia lehdissä julkaistuja kertomuksia lukuun ottamatta. Talvio kirjoittaa:Muutamia kirjeitä Niemenin rannoilta Aika 1915 no 7, s. 414 (36) ==Suomennetut teokset== * Kuin unikuva. Suomennos. Pori: Gust. Ronelius 1908. ===Kertomuksia=== *"Seula", suom. Maila Talvio, Valvoja 1901 no 7–8 s. 432–444 (32–44) (Kansalliskirjasto) * "Ei kappalettakaan", suom. Maila Talvio, alkusanat: Maila Talvio: "Elämää runouden varjossa", Nuori Voima 1912 no 3–4 (s. 2–8) (Kansalliskirjasto) *"Legenda Rabbi Akibasta", esperantosta suom. Jorma Partanen. Kodin Lehti 1921 no 1 s. 4 (Kansalliskirjasto) * "Kenen syy", teoksessa Valkoinen kotka, toim. ja suom. Reino Silvanto, s. 36–56, Gummerus, 1937. == Lähteet == == Aiheesta muualla == * Eliza Orzeszkowa, Culture.pl * P. C.: Naiskirjailijaa juhlittiin, Naisten ääni 1907 no 6-7, s. 97–98 (29–30) * Maila Talvio, Muutamia kirjeitä Niemenin rannoilta, Aika 1915 no 7, s. 412–420 (34–42) * Raimo Pullat, Suomi ja Puola. Suhteita yli Itämeren 1917–1941, s. 145–147 (Mikkoloiden ja Eliza Orzeszkowan tapaamisesta) Luokka:Puolalaiset kirjailijat Luokka:Vuonna 1841 syntyneet Luokka:Vuonna 1910 kuolleet
Syyrian sisällissodan tapahtumat 2017–2018

Syyrian sisällissodan tapahtumat 2017–2018: Hallituksen joukot olivat voitolla ja etenivät monilla alueilla. Vuonna 2017 Kurdien SDF kukisti Raqqan Isis- pääkaupungin. Isis jäi pieniin taskuihin eri puolille Syyriaa. Yhdysvallat teki vuosina 2017 ja 2018 ilmaiskut Syyriaan, koska väitti maan hallituksen käyttäneen kemiallisia aseita. Turkki lähetti Syyrian kurdeja vastaan 2018 joukkoja ja teki ilmaiskujakin. Vuoden 2018 alkupuoliskolla hallituksen joukot valtasivat Damaskoksen kapinallismotit. == Lähteet == Luokka:Syyrian sisällissota
Giga Pudding

Giga Pudding on japanilaisen Takara Tomy -leluyhtiön valmistama vanukkaan valmistukseen soveltuva tuotepakkaus. Pakkaukseen sisältyy kulhon lisäksi tarvittava määrä aineksia jopa kahdenkymmenen hengen vanukasannokseen. Giga Puddingin vuonna 2008 tehdystä mainosvideosta on tullut suosittu internetmeemi sen saatua paljon huomiota muun muassa kansainvälisellä 4chan-kuvafoorumilla. == Lähteet == Luokka:Vanukkaat Luokka:Internet-ilmiöt
Luettelo diplomaattisista edustustoista Azerbaidžanissa

Tämä on luettelo diplomaattisista edustustoista Azerbaidžanissa. Bakussa on 65 suurlähetystöä. ==Suurlähetystöt== ===Bakussa=== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * == Edustustot == ===Bakussa=== * (valtuuskunta) * * (Taloustoimisto) * (Edustusto) * ==Pääkonsulaatit== ===Gəncəssä=== * * === Nahitševanissa === * * == Akkreditoidut suurlähetystöt == ===Ankarassa=== * * * * * * * * * * * * * * * * * * * ===Moskovassa=== * * * * * * * * * * * * * * * * * * * * * * * ===Teheranissa=== * * * * * * ===Muualla=== * (Riad) * (Helsinki) * (Tbilisi) * (Berliini) * (Islamabad) * (Taškent) * (Lontoo) * (Abu Dhabi) * (Singapore) Azerbaidžan Diplomaattiset edustustot
Yhdysvaltain presidentinvaalit 1840

Yhdysvaltain presidentinvaalit 1840 olivat 14:nnet Yhdysvaltain presidentinvaalit. Ne järjestettiin 30. lokakuuta – 2. joulukuuta 1840. Vuonna 1837 alkaneen pankkikriisin keskellä istuva presidentti Martin Van Buren demokraattisesta puolueesta hävisi vaalit whig-puolueen ehdokkaalle William H. Harrisonille. Vaalit olivat ensimmäinen kahdesta whig-puolueen voitosta presidentinvaaleissa. Whigit eivät ehtineet nauttia voitosta kauan, sillä 68-vuotias Harrison kuoli noin kuukauden kuluttua virkaanastujaisista. Harrisonin seuraaja John Tyler oli puolueelle katastrofaalinen. Hän oli entinen demokraatti ja vahva osavaltioiden oikeuksien tukija. Koska presidentti Tyler esti whigejä toteuttamasta puolueen ohjelmaa kotimaan asioissa, Tyler erotettiin puolueesta. ==Ehdokkaat== ===Demokraatit=== File:MVanBuren.png|Presidentti Martin Van Buren New Yorkista ===Whig=== File:William Henry Harrison by James Reid Lambdin, 1835.jpg|Entinen senaattori William H. Harrison Ohiosta File:Henry Clay 1848 restored.jpg|Senaattori Henry Clay Kentuckysta File:Winfield Scott by Fredricks, 1862.jpg|Kenraaliluutnantti Winfield Scott Puoluekokousäänestys Presidentiksi 1 2 3 4 5 Varapresidentiksi 1 William H. Harrison 94 94 91 91 148 John Tyler 231 Henry Clay 103 103 95 95 90 ei äänestänyt 23 Winfield Scott 57 57 68 68 16 ==Tulokset== Yhdysvaltain presidentinvaalit 1840 |- style="background-color:#E9E9E9;text-align:center;" ! colspan="2" rowspan="2" style="text-align:left;" | Presidenttiehdokas ! rowspan="2" colspan="1" style="text-align:left;" | Puolue ! rowspan="2" colspan="1" style="text-align:left;" | Kotiosavaltio ! rowspan="1" colspan="2" style="text-align:left;" | Kansanäänet ! rowspan="2" colspan="1" style="text-align:center;" | Valitsijamiesäänet |- ! Määrä ! % |- style="background-color:#E9E9E9;text-align:center;" |- | style="background-color:" | | style="text-align:left;" | William H. Harrison | style="text-align:left;" | Whig | style="text-align:left;" | Ohio | 1 275 390 | 52,9 | 234 |- | style="background-color:" | | style="text-align:left;" | Martin Van Buren | style="text-align:left;" | Demokraatit | style="text-align:left;" | New York | 1 128 854 | 46,8 | 60 |- | style="background-color:#CCCC66" | | style="text-align:left;" | James G. Birney | style="text-align:left;" | Vapauspuolue | style="text-align:left;" | New York | 6 797 | 0,3 | 0 |- | colspan=4 style="text-align:left;" | Muut | 767 | 0,0 | – |- | colspan="7" style="background-color:#E9E9E9;"| |- style="font-weight:bold" | colspan="4" style="text-align:left;" | Yhteensä | 2 411 808 | 100 | 294 |- style="font-weight:bold" | colspan="6" style="text-align:left;" | Voittoon tarvitaan | 148 |} Luokka:1840 Presidentinvaalit 1840
Niemen kartano (Tampere)

Niemen kartano sijaitsee Niemenrannan kaupunginosassa Tampereella. Niemen tila muodostui vuonna 1840, kun Vähäniemen ja Isoniemen tilat yhdistettiin. Niemen kartanon viimeinen yksityinen omistaja oli Matilda Niemi (1831–1907), joka myi tilan A. Ahlström Oy:lle vuonna 1887. Niemen kartanon päärakennus eli Niemen pirtti on vuodelta 1861. Se edustaa talonpoikaista empiretyyliä ja on säilynyt lähes alkuperäisessä asussa. Birger Federley on suunnitellut taloon joitain muutoksia vuonna 1916. Kartanoalueen linnamainen navetta- ja tallirakennus (1917) sekä työväelle tarkoitettu suuri sauna (n. 1920) ovat myös hänen suunnittelemiaan. Lisäksi kartanon pihapiirissä on vanha väentupa eli vieraspytinki, joka saattaa olla peräisin 1700-luvulta. Rakennukset on suojeltu. ==Lähteet== ==Aiheesta muualla== *Haapasaari, M. & Tiusanen, P.: "Tampereen Niemenkartanon alue - Rakennetun kulttuuriympäristön inventointi", 25.10.2011 Luokka:Tampereen kartanot Luokka:Tampereen suojellut rakennukset Luokka:Niemenranta
Hirvenliha

Hirvenliha on hirvestä saatavaa lihaa. Aikuisesta hirvestä saadaan keskimäärin 180 kilogrammaa lihaa, puolitoistavuotiaasta noin 150 kiloa ja vasasta 80 kiloa. Hirvenliha on mureaa, karkeasyistä ja väriltään tummaa. Sen ”riistanmaku” on melko mieto. Hirvenlihasta saadaan keskimäärin 470 kJ (112 kcal) sataa lihagrammaa kohti. Energiasta 24 % on peräisin rasvasta, 76 % proteiineista. Hirvenliha on vähärasvaista verrattuna keskimääräiseen sianlihaan (817 kJ (195 kcal) josta 61 % rasvasta) ja jopa vähärasvaiseen naudanlihaan (507 kJ (121 kcal), josta 29 % rasvasta). Toinen tapa tarkastella rasvapitoisuutta on rasvan osuus koko lihan painosta: hirvenlihassa 5 grammaa, naudanlihassa 8,4 grammaa. Hirven rasvahapoista suurempi osa on tyydyttymättömiä rasvahappoja kuin naudan rasvassa. Hirvessä on enemmän tiettyjä kivennäisaineita, kuten seleeniä, piitä ja kuparia. Hirvenlihaan, varsinkin maksaan, kertyy sen elinympäristöstä ympäristömyrkkyjä. Siksi hirven maksan laajamittaista käyttöä ravintona on suositeltu välttämään. == Lähteet == Luokka:Riista Luokka:Liha ja lihavalmisteet
Helen Garner

Helen Garner (s. 7. marraskuuta 1942 Geelong, Victoria, Australia) on palkittu australialainen kirjailija. Garner vietti lapsuutensa Geelongissa, opiskeli Melbournen yliopistossa englannin ja ranskan kieltä ja valmistui 1965. Hän työskenteli opettajana vuoteen 1972, jolloin osavaltion opetusministeriö erotti hänet, kun hän oli vastannut seksiä koskeviin oppilaiden kysymyksiin. Hän toimi sen jälkeen vapaana toimittajana ja kirjoitti merkittäviin australialaisiin lehtiin. Esikoisromaanistaan Monkey Grip (1977) Garner sai National Book Councilin palkinnon. Teos on myös filmattu. Romaanien aiheet liikkuvat nykyajassa, ja niissä hän käsittelee moderniin kaupunkilaiselämään liittyviä kysymyksiä. Garner tutki 1990-luvulla Melbournen yliopistossa Ormond Collegessa tapahtunutta seksuaalista häirintää. Hän kirjoitti aiheesta kiistellyn menestyskirjan The First Stone (1995), joka herätti vastakkaisia julkisia reaktioita. Hän julkaisi 2001 muistelmaluonteisen journalistisen esseekokoelman. ==Palkinnot ja tunnustukset== * 2006 voittaja: Melbourne Prize – Melbourne Prize for Literature * 2016 voittaja: International Awards – Windham Campbell Prizes * 2017 voittaja: Walkley Award – Print Text Feature Writing Long teoksesta Why She Broke: The Woman, her Children and the Lake ==Suomennetut teokset== * Vierashuone (Spare room, 2008), suomentanut Taina Wallin. Jyväskylä: Atena, 2015 ISBN 978-952-300-111-4 == Lähteet == ==Kirjallisuutta== * Kerryn Goldsworthy: Helen Garner, OUP 1996 ==Aiheesta muualla== * Helen Garner, Centre for Writing (Archive.org) Luokka:Australialaiset kirjailijat Luokka:Vuonna 1942 syntyneet Luokka:Elävät henkilöt
Tikkurilan Palloseura (naiset)

Tikkurilan Palloseura (TiPS) on Itä-Vantaalla toimiva jalkapalloseura, jonka naisten edustusjoukkue pelasi kausina 2018–2021 Kansallista Liigaa. Joukkue on pelannut pääsarjatasolla myös kausina 1995–1997, 2004–2010 ja 2016. TiPS saavutti hopeaa Kansallisessa Liigassa kaudella 2020 ja kaudella 2021. Kauden 2021 päätteeksi TiPS ilmoitti luopuvansa Kansallisen Liigan sarjapaikastaan. TiPS:n mukaan sillä ei ollut taloudellisia edellytyksiä jatkaa pääsarjassa, ja päätökseen vaikutti myös Vantaan alueen omien pelaajien vähäinen määrä. Joukkueen talous kärsi myös koronapandemiasta ja vähäisestä taustatoimijoiden määrästä. Kaudella 2023 TiPS pelasi Nelosessa. == Joukkue Kansallisen liigan kaudella 2021 == Päivitetty 6. huhtikuuta 2021 == Sarjasijoitukset 2010–2017 == Kausi Sarja Sarja Sijoitus 2010 Naisten Ykkönen Naisten Ykkönen 12. 2011 Naisten Ykkönen lohko A 7. 2011 Naisten Ykkönen alaloppusarja 2. 2012 Naisten Ykkönen lohko A 6. 2012 Naisten Ykkönen alaloppusarja 2. 2013 Naisten Ykkönen lohko A 1. 2013 Naisten Ykkönen yläloppusarja 7. 2014 Naisten Ykkönen lohko A 1. 2014 Naisten Ykkönen yläloppusarja 6. 2015 Naisten Ykkönen Naisten Ykkönen 1. 2016 Naisten Liiga runkosarja 10. 2016 Naisten Liiga alaloppusarja 4. 2017 Naisten Ykkönen runkosarja 1. == Lähteet == == Aiheesta muualla == * Naisten edustusjoukkue Tikkurilan Palloseuran sivustolla * Tikkurilan Palloseuran naisten edustusjoukkue Palloliiton sivustolla * Tikkurilan Palloseuran naisten edustusjoukkue Euroopan jalkapalloliiton sivustolla Luokka:Suomalaiset jalkapalloseurat Luokka:Vantaalaiset urheiluseurat
Halvdan Musta

Halvdan Musta (muinaisnorjaksi Halfdanr Svarti) oli 800-luvulla elänyt norjalainen päällikkö ja Vestfoldin lääninherra sekä Norjan ensimmäisen kuninkaan Harald Kaunotukan isä. Halvdania koskevat tiedot ovat peräisin saagoista ja legendoista ja osin ristiriitaisia. Tarinoiden mukaan Halvdan Musta kuului tarunomaiseen Ynglinga-suvun norjalaiseen haaraan. Halvdan kuoli upottuaan jäihin Randsfjordenilla. Ynglingien saaga mainitsee Halvdanin olleen Gudröd Metsästäjän ja tämän toisen vaimon Åsan, Agderin kuninkaan tyttären, poika. Saagan kirjoittajan Snorri Sturlusonin mukaan Halvdanin isän kuoltua hänen äitinsä vei pojan Agderiin, jossa Halvdanista tuli kuningas täytettyään 18 vuotta. Silloin hän meni Vestfoldiin ja jakoi kuninkuuden velipuolensa Olafin kanssa. Halvdan ulotti valtansa myös muualle Norjan itäosiin sekä mahdollisesti myös länsirannikolle Sognevuonon alueelle. Halvdan Mustan saagan mukaan useat kunnat halusivat hänen kuoltuaan kunnian saada haudata Halvdanin omalle alueelleen. Sen vuoksi hänen ruumiinsa jaettiin neljään osaan, ja osat haudattiin Raumarikiin, Ringarikiin, Hedmarkiin ja Vestfoldiin. == Lähteet == ==Aiheesta muualla== *Halvdan svartes historia Heimskringla Luokka:Keskiajan henkilöt Luokka:Norjalaiset henkilöt
Katarina Martinson

Katarina Maria Fredrika Martinson (s. 1981 Norrköping) on ruotsalainen yritysjohtaja ja miljardööri. Hän sai sisarensa Louise Lindhin tavoin vuonna 2015 isältään osuuden isoisänsä Lars Erik Lundbergin (1920–2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Martinson on konserniin kuuluvan kiinteistöyhtiön (Lundbergs fastigheter) toimitusjohtaja. Hän on toiminut tai toimii hallituksen puheenjohtajana tai jäsenenä useissa perheen sijoitusyhtiön tytäryhtiöissä tai sijoituskohteissa. Hän on sijoittanut varojaan myös esimerkiksi Husqvarnaan. Maaliskuussa 2018 yhdysvaltalainen talousjulkaisu Forbes arvioi Martinsonin omistusten arvoksi 1,3 miljardia dollaria. Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Katarina Martinson perheineen 14,0 prosenttia (11,2 äänivallasta) ja samoin hänen siskonsa Louise Lindh perheineen. Yhtiön B-osakkeet noteerataan Tukholman pörssissä (). Martinson muutti vuonna 1985 vanhempiensa ja sisaruksensa kanssa Sveitsiin, sillä hänen isänsä halusi tuolloin edullisemman perintöveron. Martinson oppi sujuvan saksan kielen taidon sveitsiläisessä päiväkodissa. Martinson on valmistunut maisteriksi Tukholman kauppakorkeakoulusta (MBA). ==Lähteet== Luokka:Ruotsalaiset yritysjohtajat Luokka:Ruotsalaiset miljardöörit Luokka:Vuonna 1981 syntyneet Luokka:Elävät henkilöt
Saarden kunta

Saarden kunta sijaitsee Lounais-Virossa Pärnumaan maakunnassa. == Sijainti == Kunta sijaitsee Pärnun kaakkoispuolella ja rajoittuu pohjoisessa Pärnuun ja Põhja-Sakalan kuntaan, idässä Mulgin kuntaan, etelässä Latviaan ja lännessä Häädemeesten kuntaan. == Hallinto == Saarden kunta muodostettiin vuoden 2017 kuntauudistuksessa yhdistämällä Saarden ja Surjun kunnat. Kunnassa on 4 722 asukasta (1.1.2018). Kunta muodostuu Kilingi-Nõmmen kaupungista, Tihemetsan pienkauppalasta (alevik) ja 35 kylästä (küla). Kunnan keskuspaikka on Kilingi- Nõmme. == Liikenne == Valtatie 6 Pärnusta Valgaan kulkee Saarden poikki. == Lähteet == == Aiheesta muualla == *
Tauno Kirves

Tauno Olavi Kirves (3. toukokuuta 1943 Rautu – 13. toukokuuta 2020 Hyvinkäähttps://hs.mediadelivery.fi/img/1920/bce60d5b9f95473998413aafa44139ca.png) toimi Hyvinkään kaupunginjohtajana. Tauno Kirves syntyi maanviljelijä Väinö Kirveen ja emäntä Amalia Kirveen o.s. Vuohelainen perheeseen. Hänen puolisonsa vuodesta 1969 on Maija Laakso. Kirves tuli ylioppilaaksi 1961 ja valmistui valtiotieteiden kandidaatiksi Turun yliopistosta 1968. Kirves toimi Kymenlaakson seutukaavaliiton tutkijana ja seutukaavasihteerinä 1970–1974 ja osastopäällikkönä 1975–1980. Kotkan suunnittelupäällikkö hän oli 1980–1989 ja Hyvinkään kaupunginjohtaja vuodesta 1989. Hän jäi tehtävästä eläkkeelle syksyllä 2006.Hyvinkään kaupunginjohtajan virkaan vain kuudet hakupaperit. Hämeen Sanomat, 14.3.2006. (Viitattu 1.5.2018) == Lähteet == == Aiheesta muualla == *Tauno Kirveen muistokirjoitus Helsingin Sanomissa Luokka:Hyvinkään kauppalan- ja kaupunginjohtajat Luokka:Vuonna 1943 syntyneet Luokka:Vuonna 2020 kuolleet
Isabelle Panneton

Isabelle Panneton (s. 27. marraskuuta 1955 Sherbrooke, Québec) on kanadalainen säveltäjä. Hän opiskeli Montrealin musiikkikonservatoriossa muiden muassa Gilles Tremblayn johdolla. Vuosina 1984–87 hän opiskeli Belgiassa Philippe Boesmansin johdolla ja Pariisin IRCAM:issa.The Canadian Encyclopedia: Isabelle Panneton Pannetonin orkesteri- ja kamarimusiikkiteoksia on esitetty niin Kanadassa kuin kansainvälisestikin. Hänen tuotantoonsa on vaikuttanut Joseph Haydnin musiikkia. Hänen teostensa joukossa ovat viulukonsertto, Canada Councilin tilaama lastenooppera L'arche, Voilage (1984) ja Volando (1999). Panneton on opettanut Concordian ja Montrealin yliopistoissa. == Lähteet == Luokka:Kanadalaiset säveltäjät Luokka:Vuonna 1955 syntyneet Luokka:Elävät henkilöt
Torin kunta

Torin kunta sijaitsee Lounais-Virossa Pärnumaan maakunnassa. == Sijainti == Kunta sijaitsee Pärnun koillispuolella rajoittuen etelässä ja lännessä Pärnuun, pohjoisessa Põhja-Pärnumaahan ja idässä Põhja-Sakalaan. == Hallinto == Torin kunta muodostettiin vuoden 2017 kuntauudistuksessa yhdistämällä Aren, Saugan ja Torin kunnat sekä Sindin kaupunki. Kunnassa on 11 694 asukasta (1.1.2018). Kunta muodostuu Sindin epäitsenäisestä kaupungista, Aren, Saugan ja Torin pienkauppaloista (alevik) sekä 41 kylästä (küla). Kunnan keskuspaikka on Sindi. == Liikenne == Valtatie 4 ja valtatie 5 sekä rautatie Pärnusta Tallinnaan kulkevat Torin poikki. Pärnun lentoasema sijaitsee Torin kunnan Eametsan kylässä. == Lähteet == == Aiheesta muualla == *
Taavetin pankkiryöstö 1926

Taavetin pankkiryöstö tapahtui 1. kesäkuuta 1926 kun Kansallis-Osake-Pankin Taavetin konttoriin saapui iltapäivällä noin kello 15 aikaan kaksi miestä jotka alkoivat ampumaan pankin virkailijoita. Kiivaassa tulituksessa sai heti surmansa pankin valvoja kauppias Taavetti Myyrä. Pankinjohtaja Taavetti Punkkinen, prokuristi Alina Hirvikallio o.s. Riihelä ja pankinjohtajan taloudenhoitaja ja sisar neiti Eeva Punkkinen haavoittuivat vaikeasti. Ryöstäjät pakenivat paikalta ilman saalista pelästyttyään tilanteen aikana. He jättivät paetessaan pankkiin ryöstössä käyttämänsä aseen suurikokoisen Nagan- revolverin johon oli kiinnitetty äänenvaimennin. Haavoittuneet vietiin hoidettavaksi Viipurin lääninsairaalaan jossa pankinjohtaja Punkkinen kuoli saman päivän iltana ja prokuristi Hirvikallio 4. kesäkuuta.Kaamea verinäytelmä Taavetissa, Aamulehti 02.06.1926 nro 143 s. 3, Kansalliskirjaston Digitoidut aineistotMatti Hirvikallio - poliitikko ja muikunkalastaja, Virolahden Tulkit 18, Virolahden Tulkit ry Sukuyhdistyksen tiedotuslehti 15.6.2012, sivut 7-9 Taavetissa toissapäivänä tapahtunut järkyttävä verinäytelmä, Helsingin Sanomat 03.06.1926 nro 147, s. 3, Kansalliskirjaston Digitoidut aineistot Ryöstäjien takaa-ajoon osallistui poliisin lisäksi sotaväkeä ja suojeluskuntalaisia. Toinen ryöstäjistä pidätettiin jo samana iltana Pulsan asemalta ja toinen kaksi päivää myöhemmin. Ryöstäjät olivat iältään 18-20-vuotiaat työmies Yrjö Kuosmanen ja kansakoulunopettajan poika Eero Linnasalo, jotka olivat molemmat kotoisin Pulsasta. He olivat suunnitelleet ryöstöä jo edellisen vuoden syksystä lähtien. He olivat yrittäneet ryöstöä jo kaksi kertaa aiemmin keväällä mutta luopuneet aikeesta molemmilla kerroilla kun konttorissa oli ollut liikaa asiakkaita paikalla. Kolmannella yrittämällä 1. kesäkuuta saavuttuaan junalla Pulsasta Taavettiin he joivat itsensä metsässä humalaan ja menivät sitten pankin konttoriin. Konttorissa oli kuitenkin sillä hetkellä vain vähän rahaa sillä ylimääräinen raha oli lähetetty päivällä Lappeenrannan konttoriin. Viipurin hovioikeus tuomitsi ryöstön tekijät kuolemanrangaistukseen mutta korkein oikeus muutti marraskuussa 1926 tuomion elinkautiseksi kuritushuonerangaistukseksi. Ryöstössä käytetyn aseen omatekoinen äänenvaimennin on Rikosmuseon kokoelmissa. Taavetin pankkirosvot vihdoin telkien takana, Aamulehti 04.06.1926 nro 145, s. 3, Kansalliskirjaston Digitoidut aineistotTaavetin murhajuttu, Keski-Uusimaa 24.11.1926 nro 92, s. 3, Kansalliskirjaston Digitoidut aineistotMurha.info-keskustelu Rikosmuseo, nimimerkin paccasucco kommentti 14.8.2015 == Lähteet == == Aiheesta muualla == * Järkyttävä verityö, Suomen Kuvalehti, 12.06.1926, nro 24, s. 24, Kansalliskirjaston digitaaliset aineistot * Taavetin pankkiryöstössä käytetty isokaliberinen revolveri, jonka piippuun oli juotettu tyhjä pirtukanisteri äänenvaimentimeksi, Hakkapeliitta, 28.02.1939, nro 9, s. 12, Kansalliskirjaston digitaaliset aineistot Luokka:Luumäki Luokka:Suomalaiset rikostapaukset Luokka:Vuoden 1926 rikokset Luokka:1920-luvun rikokset Suomessa Luokka:Pankkiryöstöt
Pinnankarheus

Pinnankarheus on kappaleen pinnan ominaisuus joka kuvaa pinnan pieniä epätasaisuuksia. Kooltaan pinnankarheutta suurempia epätasaisuuksia ovat aaltomaisuus, kolhut ja naarmut, sekä muotovirheet. Pinnankarheutta kuvataan yleisimmin Ra-arvolla. Ra-arvoa määritettäessä mitataan pinnan muoto sopivalla mittalaitteella. Mittalaite tuottaa pinnasta primääriprofiilin. Primääriprofiili syntyy kun mitataan pallomaisen mittapään pinnan normaalin suuntaista liikettä, kun sitä liutetaan pintaa pitkin. Primääriprofiilista suodatetaan pois aaltomaisuus. Tästä jäljelle jäävästä R-profiilista voidaan laskea Ra arvo. Ra arvo lasketaan summaamalla pinnan huippujen korkeuksien ja laaksojen syvyyksien aritmeettiset keskiarvot. Pinnankarheutta voidaan arvioida aistinvaraisesti vertaamalla tutkittavan kappaleen pintaa näytekappaleisiin joiden pinnankarheus tunnetaan. Standardi ISO 21920-1:2022 käsittelee pinnanlaatuvaatimusten esittämistä teknisessä dokumentaatiossa. Standardi ISO 4287 käsittelee pintojen muotojen profiilien mittausta. Standardi ISO 8785 käsittelee naarmuja, huokoisuutta ja muita pinnan virheitä. Pinnankarheus vaikuttaa kappaleen ulkonäköön, kulumiseen ja kitkaan kappaleen pinnalla. Pinnankarheudella voi olla huomattava vaikutus sovitteiden toimintaan. Pinnankarheudella on myös vaikutusta korroosioon. Pinnankarheus vaikuttaa myös pintakäsittelyiden tarttuvuuteen ja kappaleen likaantumiseen. Luokka:Konetekniikka
Norma Beecroft

Norma Marian Beecroft (11. huhtikuuta 1934 Oshawa, Ontario – 19. lokakuuta 2024) oli kanadalainen säveltäjä. Hän opiskeli säveltämistä ensin Torontossa John Weinzweigin johdolla ja sittemmin Yhdysvalloissa sekä Euroopassa. Beecroftista tuli yksi Kanadan aktiivisimmista varhaisista elektroakustisen musiikin tekijöistä.The Canadian Encyclopedia: Norma Beecroft Vuonna 1971 Beecroft oli mukana perustamassa Toronton New Music -konserttitapahtumaa, jonka puheenjohtajana hän toimi kahden vuosikymmenen ajan. == Lähteet == Luokka:Kanadalaiset säveltäjät Luokka:Vuonna 1934 syntyneet Luokka:Vuonna 2024 kuolleet
Bradley Trevor Greive

Bradley Trevor Greive (22. helmikuuta 1970 Hobart, Tasmania, AustraliaBTG who is he? ) on australialainen kirjailija, jonka humoristisia pieniä valokuvakirjoja on käännetty monille kielille. Greive liittyi armeijaan 19-vuotiaana ja sai koulutuksen Canberrassa. Hän joutui kuitenkin eroamaan astman takia. Hän muutti Sydneyyn ja yritti hankkia elantonsa kirjoittamalla, mutta lähes kymmenen vuotta hän eli niukoilla tuloilla, kunnes sarjan ensimmäinen kirja Itsepiristyskirja pahan päivän varalle (The Blue day book) ilmestyi 2000. Greive on kirjoittanut myös ympäristöongelmia käsitteleviä kirjoja, työskennellyt Taronga Foundationissa ja perustanut sen nimeä kantavan nuorten runoilijoiden runopalkinnon. ==Palkinnot ja tunnustukset== * 2014 Order of Australian jäsen * 2017 Australian Book Industry Awards (ABIA) – Vuoden australialainen kuvitettu kirja ==Suomennetut teokset== * Miehenmetsästyskirja (Looking for Mr. Right), suomentanut Jaana Kapari. WSOY, 2002. ISBN 951-0-27292-2 * Itsepiristyskirja pahan päivän varalle (The Blue day book), suomentanut Jaana Kapari. WSOY, 2002. ISBN 951-0-26914-X ISBN 978-951-0-26914-5 * Äiti rakas: kiitän sinua kaikesta (Dear mom), suomentanut Terhi Vartia. WSOY, 2003 ISBN 951-0-27729-0 ISBN 978-951-0-27729-4 * Elämän tarkoitus (The meaning of life), suomentanut Terhi Vartia. WSOY, 2003. ISBN 951-0-28326-6 ISBN 978-951-0-28326-4 * Huominen (Tomorrow), suomentanut Terhi Vartia. WSOY, 2004. ISBN 951-0-29085-8 ISBN 978-951-0-29085-9 * Äitiyden ihme (The incredible truth about motherhood), suomentanut Terhi Vartia. WSOY, 2004. ISBN 951-0-28953-1 * Ylimmät ystävät: mitä ystävyys todella on (Friends to the end), suomentanut Terhi Vartia. WSOY, 2005 ISBN 951-0-30902-8 ISBN 978-951-0-30902-5 * Älä pingota! (The book for people who do too much), suomentanut Terhi Vartia. WSOY, 2005. ISBN 951-0-30332-1 ISBN 978-951-0-30332-0 * Lyhyt totuus rakkaudesta (The simple truth about the love), suomentanut Terhi Vartia. WSOY, 2006 ISBN 951-0-32184-2 ISBN 978-951-0-32184-3 * Rakas isä: isä, ystävä ja sankari (Dear dad), suomentanut Terhi Vartia. WSOY, 2006 ISBN 951-0-31362-9 * Hyppysellinen rohkeutta (A teaspoon of courage), suomentanut Terhi Vartia. WSOY, 2007 ISBN 978-951-0-32841-5 * Laihduttaminen pehmittää aivot: miten pudottaa painoa menettämättä järkeään (Dieting causes brain damage), suomentanut Terhi Vartia. WSOY, 2008 ISBN 978-951-0-33339-6 * Joulu ainainen (Every day is Christmas), suomentanut Terhi Vartia. WSOY, 2008 ISBN 978-951-0-34800-0 * Kiitos ystävyydestä (Thank you for being you), suomentanut Terhi Vartia. WSOY, 2009 ISBN 978-951-0-34991-5 * Oho, sori! (I'm sorry ... my bad), suomentanut Terhi Vartia. WSOY, 2010 ISBN 978-951-0-36343-0 == Lähteet == Luokka:Australialaiset kirjailijat Luokka:Vuonna 1970 syntyneet Luokka:Elävät henkilöt
Luettelo diplomaattisista edustustoista Mongoliassa

Tämä on luettelo diplomaattisista edustustoista Mongoliassa. Pääkaupunki Ulan Batorissa on 24 suurlähetystöä. Monet muut suurlähetystöt on akkreditoitu lähialueelta. == Suurlähetystöt Ulan Batorissa== * http://dfat.gov.au/about- us/our-locations/missions/Pages/australian-embassy-mongolia.aspx * * * * * * * * * http://www.politics.hu/20140708/hungarian-embassies-to-open-in-mongolia- ecuador/ * * http://www.agenzianova.com/a/576270429ab901.35855388/1370332/2016-06-16/italia- mongolia-andrea-de-felip-nuovo-ambasciatore-a-ulan-bator/ * * * * * * * * * http://www.ikon.mn/n/oe8 * * * ==Edustustot== * ==Pääkonsulaatit== Darkhan * Erdenet * Zamyn-Üüd * ==Muut edustustot Ulan Batorissa== * (Taipeiin kauppa- ja elinkeinotoimisto ) * (Konsuliedustusto) ==Akkreditoidut suurlähetystöt== === Pekingissä=== * * * * * * * * * * * * * * * * * * * * * * * * * * * * * * * * * * * * * * * * * === Soulissa=== * * * * === Muut kohteet=== * (Tokio) * (New Delhi) * (Moskova) * (Moskova) * (New York City) * (Valletta) * (Tokio) * (San Marino) * (New York City) == Viitteet== M Diplomaattiset edustustot
Vehkasaari

Vehkasaari on huvilasaari Espoon itäsaaristossa. Se sijaitsee Miessaarenselän merialueella kolmisen kilometriä Haukilahden venesatamasta kaakkoon ja saman verran Otsolahden venesatamasta etelään. Espoon virallisessa kaupunginosajaossa Vehkasaari kuuluu Westendiin; saaren ja Westendin manneralueen välinen etäisyys on pari kilometriä.Vehkasaari Espoon opaskartalla Vehkasaaren pinta-ala on noin 12 hehtaaria. Saari lohkottiin 1930-luvulla huvilatonteiksi. Se on tiheään rakennettu: siellä on noin 80 kiinteistöä ja yli sata rakennusta. Vehkasaaren korkeimmat kohdat ovat noin 20 metriä merenpinnan yläpuolella. Rinteillä kasvaa saaristolle tyypillisesti havupuita. Saaren länsiosa eli Pikku-Vehka (Lilla Mössenholm) on maankohoamisen myötä kasvanut lähes kiinni Vehkasaareen. Vehkasaaren luoteispuolella sijaitsee muun muassa Varsasaari, Tvijälp ja Småholm, kaakkoispuolella puolestaan Käärmesaari. Koillisia naapurisaaria ovat Korkeasaari ja Niittysaaret. == Lähteet == == Aiheesta muualla == *Tiedostopalvelu.maanmittauslaitos.fi *Vehkasaari, Uusimaa, Finland — Sunrise, Sunset and Daylength Luokka:Espoon saaret Luokka:Westend
Rannahotell

Rannahotell () on hotelli Pärnussa Virossa. Hotellin päärakennus valmistui vuonna 1937 ja se edustaa tyyliltään funktionalismia. Hotellista on muodostunut yksi Pärnun kylpyläkaupungin symboleista. ==Historia== Pärnun ensimmäinen kylpylä oli avattu vuonna 1838 ja sinne houkuteltiin matkailijoita kunnostamalla pitkä hiekkaranta ja rantapuisto. Viron itsenäistyessä 1900-luvun puolella Pärnu oli ulkomaalaisten kesänviettäjien suosiossa ja erityisen paljon matkailijoita tuli Ruotsista. Rannahotellin rakennuksen suunnittelivat Pärnun kaupunginarkkitehti Olev Siinmaa yhdessä Anton Soansin kanssa ja hotelli valmistui vuonna 1937. Rannahotell edusti virolaisessa rakennustaiteessa 1930-luvulla yleistä funktionalismia. Valmiista hotellista tuli yksi Pärnun kylpyläkaupungin symboleista. Hotelliin tehtiin suuri remontti vuosina 1992-1994. ==Hotelli== Nykyisessä hotellissa on 55 huonetta, joista 11 on sviittejä. Hotellissa on myös kylpylä, ravintola ja kokoustiloja. Tiilestä ja teräsbetonista valmistetussa valkoisessa rakennuksessa on kolme ja paikoitellen neljä kerrosta. ==Lähteet== ==Aiheesta muualla== * Luokka:Pärnun rakennukset ja rakennelmat Luokka:Viron hotellit
Niittysaaret

Niitysaaret on kahden saaren muodostama kokonaisuus Espoon itäosassa. Espoon virallisessa kaupunginosajaossa Niittysaaret kuuluvat Westendiin; saarten ja Westendin manneralueen välinen etäisyys on pari kilometriä.Niittysaaret Espoon opaskartalla Nimensä mukaisesti Niittysaaret lienevät olleet verraten niittymäisiä vielä 1900-luvun puolivälissä. Saarten rakennukset edustavat eri aikakausia, ne sijaitsevat pääosin Isolla Niittysaarella; Pienellä Niittysaarella on muutama rakennus. Saarilla on asuttu pitkään, ja niiden kasvillisuus on voimakkaan kulttuurivaikutteista.Härö, s. 213–215 == Maantiede, flora ja fauna == Niittysaaret sijaitsevat Miessaarenselän merialueella nelisen kilometriä Haukilahden venesatamasta itään ja noin kilometrin Koivusaaren venesatamasta lounaaseen. Niittysaarten metsät ovat melko kuivaa, havupuuvaltaista kangasmetsää. Alavien paikkojen kosteiden tervalepikoiden seassa kasvaa jonkin verran koivuja. Kulttuurivaikutteita voi havaita saarten kasvillisuudessa. Saarilla on edelleen niittymäisiä alueita, joilla kasvaa muun muassa mäkikauraa ja valkolehdokkia. Aluskasvillisuutta leimaa kielon runsaus. Lehtomaisilla alueilla kasvaa muun muassa tervaleppiä ja tuomia. Saarten varpuslinnusto on monipuolinen, ja myös kolopesijöitä on tavattu. Niittysaarten välissä virtaa muutaman kymmenen metrin levyinen suojaisa salmi. Espoon ja Helsingin välinen raja kulkee Pienen Niittysaaren itäpuolitse kapeaa salmea, jonka kaakkoispuolella on Helsingin hallinnolliseen alueeseen kuuluva Mäntysaari. Westendin Korkeasaari puolestaan sijaitsee Ison Niittysaaren länsipuolella. Niittysaarten lähisaaria ovat Korkeasaaren ja Mäntysaaren ohella muun muassa Tvijälp, Vehkasaari ja Käärmesaari. Saarten eteläpuolella on useita lintuluotoja. == Arkkitehtuuri == Niittysaaret ovat pääosin huvilakäytössä ja niillä sijaitsevat kiinteistöt rajoittuvat rantaan. Rakennushistoriallisesti arvokkaita huviloita on kaksi. Ison Niittysaaren itärannalla sijaitsee taitekattoinen hirsirunkoinen huvila, jonka kerrotaan olevan Valter Thomén käsialaa ikkunoiden kaariteemoineen ja klassistisine detaljeineen. Saaren länsirannalla sijaitsee Villa Vestanvik. Pienellä Niittysaarella sijaitsee pittoreski puuhuvila, jota on laajennettu useasti. Huvilan paikalla oli todennäköisesti kalastajamökki; se näkyy vuoden 1872 kartassa. == Lähteet == * === Viitteet === == Aiheesta muualla == *Tiedostopalvelu.maanmittauslaitos.fi *Niittysaaret, Uusimaa, Finland — Sunrise, Sunset and Daylength Luokka:Espoon saaret Luokka:Westend
Bornholmin itsehallintopuolue

Bornholmin itsehallintopuolue on Tanskassa toimiva poliittinen puolue, jonka tavoitteena on saada Bornholmin saarelle itsenäisyyden tai autonomian. 1990-luvulla perustettu puolue on saanut vain vähän menestystä ja muutama sata ääntä kerrallaan. ==Historia== Bornholm on osa entisiä Tanskan alueita, joista monet olivat pieniä valtakuntia tai päällikkökuntia. Pääsyy puolueen toiminnalle on, että Bornholmilla oli oma kuningas Viikinki-aikoina. Toisen maailmansodan jälkeen Bornholm koki väestönrakenteen vähenemisen väkiluvun laskun, syntyvyyden vähentymisen ja työllisyysongelmien kanssa. Näiden syiden ja Bornholmin hallitukselle maksamien verojen takia Tonny Borrinjaland perusti Bornholmin itsehallinto puolueen 1990-luvun alkupuolella. Perustamisensa jälkeen puolue on ollut mukana kuusissa kunnallisvaaleissa. Vuonna 2009 se sai yhteensä 299 ääntä ja vuonna 2013 190 ääntä. Vuoden 2014 Skotlannin kansanäänestyksen itsenäisyydestä aikana puolue ilmaisi sympatiaa Skotlannille ja totesi, että Bornnholmin pitäisi ottaa mallia Skotlannilta. Borrinjaland sanoi, että Bornholmin pitäisi ottaa mallia myös Maltalta ja Singaporelta. Borrinjaland suosii Bornholmin murteen säilyttämistä, ja hän on aikonut jopa kääntää Uuden testamentin murteelle. Luokka:Tanskan puolueet
Viipurin lento-onnettomuus 1928

Viipurin lento-onnettomuus tapahtui 21. toukokuuta 1928, kun Suomen ilmavoimien Merilentoeskadeerin Hansa-Brandenburg-meritoimintakone IL-91 joutui Viipurin yllä muodostelmalennossa toisen koneen potkurivirtaan niin että sen peräsin leikkaantui irti. Koneessa matkustajana ollut lentosotamies Sannaksenaho putosi ylösalaisin kääntyneen koneen ohjaamosta 600 metrin korkeudelta alas päätyen kuolleena Viipurin suomalaisen lyseon katon läpi ullakolle. Konetta ohjannut vänrikki Jukka Ahlman koetti saada koneen ohjattua Salakkalahteen, mutta ei siinä lopulta onnistunut, vaan kone törmäsi kolmikerroksisen kivitalon seinään Torkkelinkatu 4:ssä. Paikalla olleista jalankulkijoista ompelijatar Ida Malinen kuoli heti jäätyään koneen ja talon seinän väliin ja toinen jalankulkija konttoristi Pekka Leskinen loukkaantui kuolettavasti. Lisäksi kolme henkilöä sai lievempiä vammoja ja paikalla ollut henkilöauto tuhoutui. Vänrikki Ahlmanin ruumis paiskautui koneesta katukäytävälle. Onnettomuuspaikalle tuli useita henkilöitä auttamaan loukkaantuneita sekä myös muuta yleisöä. Tässä vaiheessa palavan koneen bensiinitankki räjähti, jolloin yleisön joukossa syntyi pakokauhu palavan bensiinin levitessä pitkin katua. Paikalla ollut rouva Elsa Grunau sai pahoja palovammoja tulen tartuttua hänen vaatteisiinsa, mutta hänet saatiin pelastettua. Grunau menehtyi kuitenkin vammoihinsa sairaalassa muutaman päivän kuluttua. Palava bensiini uhkasi sytyttää useita rakennuksia, mutta palokunta sai palon kuitenkin tukahdutettua nopeasti. Rakennukset saivat lähinnä savu- ja vesivaurioita ja joitain ikkunoita särkyi niistä. Myöskin Torkkelinkadun raitiotieliikenne keskeytyi, kun pudonnut kone katkaisi raitiotien sähkölinjan. == Lähteet == Luokka:Lento-onnettomuudet Suomessa Luokka:Suomen ilmavoimien historia Luokka:Vuoden 1928 lento-onnettomuudet Luokka:1920-luvun onnettomuudet Suomessa Lento-onnettomuus 1928 Luokka:Viipurin liikenne
Ulvkærin lurit

Ulvkærin lurit (lue venyttämällä: lūr) ovat ne kaksi luria, jotka löydettiin vuonna 1988 Ulvkærin suolta. Suo sijaitsee Hjørringin kunnassa Hirtshalsin eteläpuolella Pohjois-Jyllannissa Tanskassa. Niiden arvellaan joutuneen suohon, kun ne upotettiin pronssikaudella votiiviuhrina veteen ja vesialue myöhemmin mataloitui ja soistui. Lurien katsotaan kuuluvan Skandinavian pronssikauden kulttuuriin ja ne ajoitetaan Monteliuksen periodille V eli aikavälille 800–700 eaa. == Historiaa == Ulvkærin suolta kaivettiin vuonna 1988 turvetta lisämaaksi hiekkapohjaiselle dyynialueelle, jota oltiin parhaillaan rakentamassa. Orla Pedersen löysi turveaumasta kolme pronssiputkea, jotka hän vei kassissa paikkakuntansa omaan museoon (Vendsyssel Historiske Museum). Kun museosta tultiin tutkimaan työmaata, löydettiin sieltä vielä lisää putkenkappaleita. Edelliset lurit löydettiin Tanskasta vuonna 1894, joten tehty löytö herätti laajaa huomiota. == Kuvailua == Lurit ovat pronssia, ja ne painavat vajaa kolme kiloa ja ovat 1,75 metriä pitkät. Ne koostuvat kumpikin kuudesta osasta, jotka liitetään toisiinsa holkkien avulla. Yksi holkeista on lukko, jolla lur voidaan katkaista kuljetuksen ajaksi. Ulvkærista löydetyt lurit ovat samanlaisia kuin Brudevæltesta löydetyt lurit. Niiden on arveltu olevan saman pronssisepän tekemiä. == Replikoita == Ulvkærin lureista on valmistettu pronssista replikoita, joilla esiintyvät taiteilijat soittavat musiikkia. == Lähteet == == Aiheesta muualla == * Lur fra Ulvkær, Tanskan kansallismuseo * Lurs, Conservation Physics, 1996 Luokka:Skandinavian pronssikauden soittimet Luokka:Tanskan muinaisjäännökset
Mestarien liigan kausi 1999–2000

Mestarien liigan kausi 1999–2000 oli Mestarien liigan kahdeksas kausi ja Euroopassa pelattavan jalkapallocupin 45. kausi. Loppuottelu pelattiin Pariisiissa 24. toukokuuta 2000. Espanjalainen Real Madrid voitti loppuottelussa toisen espanjalaisseuran Valencian 3–0. Loppuottelun maalintekijät olivat Fernando Morientes, Steve McManaman ja Raúl. Voitto oli Real Madridin kahdeksas Euroopan mestareiden cupin tai liigan voitto. Välierissä Valencia voitti kolmannen espanjalaisseuran FC Barcelonan yhteismaalein 5–3 ja Real Madrid saksalaisen Bayern Münchenin yhteismaalein 3–2. Kauden parhaat maalintekijät olivat kymmenen maalia tehneet Real Madridin Raúl, FC Porton Jardel ja FC Barcelonan Rivaldo. FC Barcelona teki kauden aikana 45 maalia, mikä säilyi yhden kauden maaliennätyksenä kauteen 2017–2018 saakka kunnes Liverpool teki vielä enemmän maaleja (tosin ottelumäärät eri kausina ovat vaihdelleet). == Lähteet == Luokka:Vuoden 1999 jalkapallo Luokka:Vuoden 2000 jalkapallo Luokka:Mestarien liigan kaudet
Mestarien liigan kausi 2001–2002

Mestarien liigan kausi 2001–2002 oli Mestarien liigan kymmenes kausi ja Euroopassa pelattavan jalkapallocupin 47. kausi. Loppuottelu pelattiin Glasgow'ssa 15. toukokuuta 2002. Espanjalainen Real Madrid voitti loppuottelussa saksalaisen Bayer Leverkusenin 2–1. Loppuottelussa Real Madridin maalintekijät olivat Raúl ja Zinédine Zidane ja Bayer Leverkusenin ainoan maalin teki Lúcio. Voitto oli Real Madridin yhdeksäs Euroopan mestareiden cupin tai liigan voitto. Välierissä Real Madrid voitti toisen espanjalaisseuran FC Barcelonan yhteismaalein 3–1 ja Bayer Leverkusen englantilaisen Manchester Unitedin yhteismaalein 3–3 vierasmaalien ratkaistessa jatkopaikan. Kauden paras maalintekijä oli kymmenen maalia tehnyt Manchester Unitedin Ruud van Nistelrooy. == Lähteet == Luokka:Vuoden 2001 jalkapallo Luokka:Vuoden 2002 jalkapallo Luokka:Mestarien liigan kaudet
Namtar

Namtar oli Mesopotamian mytologiassa ruton ja kohtalon jumala.Cotterell 1996, s. 224 Namtar on manalan jumalatar Ereškigalin ja tuulen jumala Enlilin poika.. Kun ihmisten kaupungit kasvoivat, niiden melu alkoi häiritä jumalia. Silloin Enlil lähetti Namtarin maan päälle. Ruttojumala kuitenkin häkeltyi hänelle osoitetuista uhrilahjoista eikä uskaltautunut ihmisten eteen. Namtarin nimi merkitsee sumeriksi "se joka on leikattu pois" ja sumerien ajattelussa se tarkoittaa kohtalon henkilöitymää. Namtar nähtiin Ereškigalin sanansaattajana, joka tuo kuoleman kuolevaisille.Lurker 1987, s. 131.132 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Kulkutautien ja vitsausten jumalat Luokka:Mesopotamialaiset jumalat
Mestarien liigan kausi 2002–2003

Mestarien liigan kausi 2002–2003 oli Mestarien liigan 11. kausi ja Euroopassa pelattavan jalkapallocupin 48. kausi. Loppuottelu pelattiin Manchesterissa 28. toukokuuta 2003. Italialainen AC Milan voitti loppuottelussa toisen italialaisseuran Juventuksen 3–2 rangaistuspotkukilpailun jälkeen varsinaisen peliajan ja jatkoajan päätyttyä maalittomana. Loppuottelun rangaistuspotkukilpailussa AC Milanin maalintekijät olivat Serginho, Alessandro Nesta ja Andri Ševtšenko sekä Juventuksen Alessandro Birindelli ja Alessandro Del Piero. Voitto oli AC Milanin kuudes Euroopan mestareiden cupin tai liigan voitto. Välierissä AC Milan voitti paikallisvastustajansa Interin yhteismaalein 1–1 vierasmaalin ratkaistessa jatkopaikan ja Juventus espanjalaisen Real Madridin yhteismaalein 4–3. Kauden paras maalintekijä oli 12 maalia tehnyt Manchester Unitedin Ruud van Nistelrooy. == Lähteet == Luokka:Vuoden 2002 jalkapallo Luokka:Vuoden 2003 jalkapallo Luokka:Mestarien liigan kaudet
Nagelfar

Nagelfar tai Naglfar () on germaanisessa ja skandinaavisessa mytologiassa kauhea, valtavan suuri laiva, joka on tehty vainajien kynsistä. Sen on määrä viedä jääjättiläiset ja muut pahat voimat Ragnarökiin, viimeiseen taisteluun. Kun Ragnarök koittaa, ohjaa Loki Nagelfarin taisteluun aasoja vastaan. Jotta kohtalonhetkeä olisi saatu lykättyä, oli germaanikansoilla tapana varmistaa, että kuolleiden kynnet oli leikattu ennen kuin he poistuivat tästä maailmasta.Cotterell 1996, s. 224 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Germaaninen mytologia Luokka:Skandinaavinen mytologia
Mestarien liigan kausi 2003–2004

Mestarien liigan kausi 2003–2004 oli Mestarien liigan 12. kausi ja Euroopassa pelattavan jalkapallocupin 49. kausi. Loppuottelu pelattiin Gelsenkirchenissä 26. toukokuuta 2004. Portugalilainen FC Porto voitti loppuottelussa ranskalaisen AS Monacon 3–0. Loppuottelun maalintekijät olivat Carlos Alberto, Deco ja Dmitri Alenitšev. Voitto oli FC Porton toinen Euroopan mestareiden cupin tai liigan voitto. Välierissä Porto voitti espanjalaisen Deportivo de La Coruñan yhteismaalein 1–0 ja Monaco englantilaisen Chelsean yhteismaalein 5–3. Puolivälierissä Deportivo nousi jatkoon hävittyään ensimmäisen osaottelun AC Milanille 4–1 ja Monaco otti jatkopaikan hävittyään ensimmäisen osaottelun Real Madridille 4–2. Kauden paras maalintekijä oli yhdeksän maalia tehnyt AS Monacon Fernando Morientes. == Lähteet == Luokka:Vuoden 2003 jalkapallo Luokka:Vuoden 2004 jalkapallo Luokka:Mestarien liigan kaudet
Éva Gauthier

Éva Gauthier (20. syyskuuta 1885 Ottawa – 26. joulukuuta 1958 New York) oli kanadalainen taidemusiikin laulaja, äänialaltaan mezzosopraano. Hän osallistui vuonna 1896 Emma Albanin jäähyväiskiertueeseen ja teki vuonna 1901 oman debyyttinsä Ottawassa. Vuonna 1902 hän lähti Eurooppaan, jossa hän opiskeli esiintymistaitoa Sarah Bernhardtin johdolla ja lauloi konsertissa Enrico Caruson kanssa.The Canadian Encyclopedia: Eva Gauthier Gauthier vetäytyi oopperan lavalta vuoden 1910 jälkeen ja esiintyi sittemmin vain resitaaleissa ja konserteissa. Hän kantaesitti yli 700 yksinlaulua ja oli vuonna 1923 mukana tekemässä George Gershwinistä tunnetumpaa suurelle yleisölle. Myös jaavalainen musiikki kuului Gauthierin ohjelmistoon. Hän avioitui Jaavalla asuneen hollantilaisen kanssa, asui siellä neljä vuotta, opiskeli musiikkia ja kiersi esiintymässä Kaukoidän ja Kaakkois-Aasian maissa.Éva Gauthier - Concert Tours. Collections Canada, viitattu 2.5.2018 == Lähteet == Luokka:Kanadalaiset oopperalaulajat Luokka:Mezzosopraanot Luokka:Vuonna 1885 syntyneet Luokka:Vuonna 1958 kuolleet
Nick Kamen

Ivor Neville "Nick" Kamen (15. huhtikuuta 1962 Harlow, Britannia Rareandobscuremusic.wordpress.com. Viitattu 2.5.2018 – 4. toukokuuta 2021 Lontoo, Britannia) oli brittiläinen muusikko ja malli. Nick Kamen esiintyi The Face-lehden kannessa vuonna 1984 ja Levi's-yhtiön itsepalvelupesulatelevisiomainoksessa (”Laundrette”) vuonna 1985. Madonna ja Stephen Bray kirjoittivat ja tuottivat debyyttisinglen ”Each Time You Break My Heart” (1986). Kappale oli kansainvälinen menestys syksyllä 1986. Single ”I Promised Myself” albumilta Move Until We Fly (1990) sijoittui listojen kärkeen kahdeksassa Euroopan maassa. ==Diskografia== ===Albumit=== * Nick Kamen (1987) * Us (1988) * Loving You (1988) * Move Until We Fly (1990) * Whatever, Whenever (1992) == Lähteet == Luokka:Brittiläiset laulajat Luokka:Brittiläiset lauluntekijät Luokka:Brittiläiset mallit Luokka:Vuonna 1962 syntyneet Luokka:Vuonna 2021 kuolleet
Emma Albani

Emma Albani DBE (oikea nimi Marie-Louise-Cécile-Emma Lajeunesse; 1. marraskuuta 1847 Chambly, Kanada – 3. huhtikuuta 1930 Lontoo, Englanti) oli kanadalainen oopperalaulaja, äänialaltaan sopraano. Opiskeltuaan Pariisissa ja Milanossa hän teki oopperadebyyttinsä Messinassa Oscarin roolissa Un ballo in mascherassa vuonna 1869. Aminan roolissa Unissakävelijä-oopperassa hän debytoi Lontoossa (1872), Pariisissa (1872) ja New Yorkissa (1874). Hän lauloi muun muassa Covent Gardenissa ja Metropolitan-oopperassa.Dame Emma Albani. The Canadian Encyclopedia Albani oli esiintynyt 43 pääroolissa vetäydyttyään oopperalavalta vuonna 1896. Hänen äänensä on säilynyt levytyksellä, jossa hän laulaa 1900-luvun vaihteen lauluja ja Georg Friedrich Händelin aarioita. == Lähteet == == Aiheesta muualla == Luokka:Kanadalaiset oopperalaulajat Luokka:Sopraanot Luokka:Vuonna 1847 syntyneet Luokka:Vuonna 1930 kuolleet
Francisca Näf

Francisca Näf (s. 1972) on sveitsiläinen taidemusiikin laulaja, äänialaltaan mezzosopraano. Hän varttui Arlesheimissa ja Winterthurissa. Hän opiskeli Zürichissä, Neuchâtelissa, Baselissa ja Alankomaiden Haagissa. Hänen opettajiensa joukossa olivat Manon Heijne ja Jos van Veldhoven.Francisca Naf. Bach-Cantatas.com Näf on tulkinnut sekä vanhaa että nykymusiikkia. Hän on tehnyt yhteistyötä muiden muassa Pascal Dusapinin, Harrison Birtwistlen, Dieter Schnebelin, Chaya Czernowinin, Henry Pousseurin, Jürg Hennebergerin ja Goffroy Jourdainin kanssa. Kiinnostus varhaista musiikkia kohtaan johti Näfin Schola Cantorum Basiliensisiin. == Lähteet == Luokka:Sveitsiläiset laulajat Luokka:Mezzosopraanot Luokka:Vuonna 1972 syntyneet Luokka:Elävät henkilöt
Nyhtöpossu

thumb|Nyhtöpossun nyhtämistä haarukalla. Nyhtöpossu on sianlihasta pitkään hauduttamalla tehtyä ylikypsää lihaa, joka nyhdetään haarukoilla riekaleiksi ja nautitaan tyypillisesti barbeque-kastikkeen kanssa voileivän välissä. Nyhtöpossu valmistetaan etuselästä eli kasslerista tai lavasta. Ruokalaji oli erityisen suosittu vuonna 2013, ja eräs ruokablogi suomensi nimen pulled pork nyhtöpossuksi. == Lähteet == == Aiheesta muualla == Luokka:Sianliha
Unto Kuivanen

Unto Ensio Kuivanen (24. helmikuuta 1944 Parkano – 18. lokakuuta 2009 ParkanoMuistot. Unto Kuivanen. HS, 18.10.2009. Viitattu 2.5.2018) oli suomalainen juristi, joka toimi Kankaanpään kaupunginjohtajana. Unto Kuivanen syntyi maanviljelijöiden Valto Eemeli Kuivanen ja Irja Kaarina Niemi perheeseen. Hänen puolisonsa vuodesta 1978 oli Marja-Liisa Penttinen. Kuivanen tuli ylioppilaaksi 1962 ja valmistui oikeustieteiden kandidaatiksi Helsingin yliopistosta 1970, varatuomarin arvon hän sai 1975. Hän toimi tutkijana valtakunnansuunnittelutoimistossa 1970–1973 ja valtioneuvoston kansliassa 1973–1976. Kuivanen oli Rovaniemen tuomiokunnan apulainen 1974 ja Suomen kunnallisliiton lakimies 1976–1982. Kankaanpään kaupunginjohtajaksi hän tuli 1982. Kuivanen jäi eläkkeelle keväällä 1998. == Lähteet == Luokka:Kankaanpään kunnan-, kauppalan- ja kaupunginjohtajat Luokka:Suomalaiset juristit Luokka:Vuonna 1944 syntyneet Luokka:Vuonna 2009 kuolleet
Micheline Coulombe Saint-Marcoux

Micheline Coulombe Saint-Marcoux (o.s. Coulombe; 9. elokuuta 1938 Notre-Dame- de-la-Doré – 2. helmikuuta 1985 Montreal) oli kanadalainen säveltäjä ja musiikkipedagogi. Hänen opettajiensa joukossa olivat Claude Champagne, Clermont Pépin ja Pierre Schaeffer. Coulombe Saint-Marcoux oli mukana perustamassa Pariisin kansainvälistä elektroakustisen musiikin ryhmää ja montrealilaista lyömäsoitinkokoonpanoa Polycousmie. Coulombe Saint-Marcoux'n teosten joukossa ovat Moments (1977) ja Regards (1978).The Canadian Encyclopedia: Micheline Coulombe Saint-Marcoux == Lähteet == Luokka:Kanadalaiset säveltäjät Luokka:Musiikkipedagogit Luokka:Vuonna 1938 syntyneet Luokka:Vuonna 1985 kuolleet